**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-33-2449-3/16**

**Podgorica, 04.07.2016.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi advokata Jelice Mrvaljević punomoćnika XX iz Podgorice od 20.10.2015.godine izjavljene , protiv rješenja Uprave za nekretnine, Područne jedinice Podgorica br. 958-101-2401/15 od 06.10.2015.godine, na osnovu člana 38 stav 2 Zakona o slobodnom pristupu informacijama (“Sl.list Crne Gore”, br.44/12) i člana 236 stav 1 Zakona o opštem upravnom postupku (“Sl.list Crne Gore”, br .60/03, 73/10 i 32/11) je na održanoj sjednici dana 17.06.2016.godine donio:

**RJEŠENJE**

Poništava se rješenja Uprave za nekretnine, Područne jedinice Podgorica br. 958-101-2401/15 od 06.10.2015.godine.

Spise predmeta dostaviti Upravi za nekretnine, Područnoj jedinici Podgorica na dalje postupanje i odlučivanje.

**O b r a z l o ž e nj e**

Prvostepeni organ je postupajući po podnijetom zahtjevu za dostavu rješenja od 31.08.2015.godine advokata Jelice Mrvaljević, punomoćnika XX iz Podgorice donio rješenje br. 958-101-2401/15 od 06.10.2015.godine, u kojem je odlučeno na način: ” Dozvoljava se XX pristup traženoj informaciji u vidu kopija dokumentacije. Pristup predmetnim informacijama ostvariće se neposrednim uvidom u original ili kopiju informacije u prostorijama organa vlasti, prepisivanjem ili skeniranjem informacije od strane podnosioca zahtjeva u prostorijama organa vlasti dostavom kopije informacije podnosiocu zahtjeva od strane organa vlasti, neposredno, putem pošte ili elektronskim putem u roku od 3 dana od dana dostavljanja ovog Rješenja, a nakon uplate troškova postupka. Troškovi postupka određuju se u iznosu od 0.80 E (osamdeset centi) koje je podnosilac zahtjeva dužan uplatiti u korist Uprave za nekretnine CG na ž.r.br. 832-1081-58 prije isteka roka iz prethodnog stava i o tome dostaviti odgovarajući dokaz ovoj Upravi.”U obrazloženju u osporenog rješenja prvostepeni organ navodi da se XX preko advokata Mrvaljević Jelice obratila prvostepenom organu zahtjevom od 03.09.2015.godine za pristup traženoj informaciji u vidu kopija dokumentacije. U daljem se u rješenju navodi da je odredbom člana 21 Zakona o slobodnom pristupu informacijama propisano je da je organ vlasti dužan omogućiti podnosiocu zahtjeva pristup informaciji sa neposrednim uvidom u original ili kopiju informacije u prostorijama organa vlasti, prepisivanjem ili skeniranjem informacije od strane podnosioca zahtjeva u prostorijama organa vlasti, dostavom kopije informacije podnosiocu zahtjeva od strane organa vlasti neposredno, putem pošte ili elektronskim putem dok je u članom 33 Zakona o slobodnom pristupu informacijama propisano je da podnosilac zahtjeva snosi troškove postupka u vezi sa ostvarivanjem prava na pristup informaciji koji se odnose samo na stvarne troškove organa vlasti u pogledu kopiranja, skeniranja i dostavljanja tražene informacije. Uredbom o visini naknada za korišćenje podataka državnog premjera i katastra nepokretnosti "Sl. list CG. br.26/12 od 24.05.2012.godine u tački 8.8.1. u stavu 7 je propisan iznos od 50.00 eura za dostavljanje informacija za hronološke podatke o promjenama na parceli katastra nepokretnosli do dana podnošenja zahtjeva.) te da se troškovi postupka odnose na izradu fotokopija predmetnih dokumenata u iznosu od 0.10E (deset centi) po stranici (8 strana).

Protiv ovog rješenja u zakonskom roku podnosilac zahtjeva je blagovremeno izjavio žalbu iz svih zakonskih razloga. Žalilac u bitnom navodi da je dana 31.08.2015.godine prvostepenom organu podnijela zahtjev za dostavu rješenja, kojim je odlučeno o zahtjevu za zabilježbu spora, odnosno tužbe predate Osnovnom sudu u Podgorici u postupku poslovne oznake P.br. 1789/14. Dana 06.10.2015.godine, Uprava za nekretnine PJ Podgorica je, postupajući po zahtjevu od 31.08.2015.godine, donijela rješenje kojim dozvoljava žaliocu pristup traženoj informaciji u vidu kopiranja dokumentacije. U daljem žalilac navodi da se ni njen vlastodavac ni ona kao punomoćnik nije obratila prvostepenom organu sa zahtjevom za uvid i kopiranje traženog rješenja, u smislu odredaba Zakona o slobodnom pristupu informacijama. Naime, uvidom u predmetni zahtjeva može se nedvosmisleno zaključiti da je traženo da se dostavi Rješenje koje je prvostepeni organ donio u vezi zahtjeva za zabilježbu spora koje žaliocu ni njenom vlastodavcu još uvijek nije dostavljeno. Žalilac se pozvao u žalbi na član 98 stav 2 Zakona o državnom premjeru i katastru nepokretnosti kojim je propisano da ,,na zahtjev ovlašćenog lica, suda ili drugog državnog organa, zabilježbu dozvoljava organ uprave rješenjem" te da je shodno navedenim zakonskim odredbama, postupajući organ je bio dužan da donese odluku - rješenje o zabilježbi spora i isto dostavi podnosiocu zahtjeva. Kako prvostepeni organ nije dostavio pomenuto rješenje ni poslije proteka više od jedne godine, to je žalilac nakon proteka tog vremenskog perioda, dakle 31.08.2015.godine podnijela zahtjev za dostavu rješenja o izvršenoj zabilježbi, a ne zahtjev za slobodan pristup informacijama.

Naime, Uprava za nekretnine PJ Podgorica nije postupila po predmetnom zahtjevu od 31.08.2015.godine, niti je dostavila traženo rješenje, već je donijela rješenje koje nije u vezi sa podnesenim zahtjevom zbog čega je osporeno rješenje je u potpunosti nezakonito. Predloženo je da Agencija za zaštitu ličnih podataka i slobodan pristup informacijama, kao drugostepeni organ, usvoji žalbu, ukine napadnuto rješenje br.958-101-2401/ 15 od 06.10.2015.godine i predmet vrati na ponovni postupak i odlučivanje.

Nakon razmatranja spisa predmeta, žalbenih navoda , Savjet Agencije nalazi da je žalba osnovana .

Savjet Agencije je poništio rješenje prvostepenog organa Uprave za nekretnine, Područne jedinice Podgorica br. 958-101-2401/15 od 06.10.2015.godine zbog pogrešne primjene materijalnog prava. U Zakonu o slobodnom pristupu informacijama (“Sl.list Crne Gore”, br.44/12) u članu 34 propisano je da protiv akta organa vlasti o zahtjevu za pristup informaciji podnosilac zahtjeva i drugo zainteresovano lice može izjaviti žalbu nezavisnom nadzornom organu nadležnom za zaštitu podataka o ličnosti i pristup informacijama, Agenciji za zaštitu podataka o ličnosti i pristup informacijama preko organa vlasti koji je o zahtjevu rješavao u prvom stepenu. Uvidom u spis predmeta , konkretno u podnijeti zahtjeva za dostavu rješenja od 31.08.2015.godine i cijenići navode iz podnijete žalbe, Savjet Agencije je našao da zahtjev nije podnijet shodno odredbama Zakonu o slobodnom pristupu informacijama, pa je utvrđeno da je osporeno rješenje ništavo. Savjet Agencije je na osnovu utvrđenog činjeničnog stanja u spisima predmeta utvrdio da radi o pogrešnoj primjeni materijalnog prava prvostepenog organa , jer je zahtjev upućen shodno odredama Zakona o državnom premjeru i katastru nepokretnosti , koja se ne mogu rješavati na osnovu Zakona o slobodnom pristupu informacijama te pravilnom primjenom člana 236 stav 1 Zakona o opštem upravnom postupku kojim je propisano da ako drugostepeni organ utvrdi da je u prvostepenom postupku učinjena nepravilnost koja čini rješenje ništavim, oglasiće takvo rješenje ništavim, kao i onaj dio postupka koji je sproveden poslije te nepravilnosti, te je poništio rješenje Uprave za nekretnine, Područne jedinice Podgorica br. 958-101-2401/15 od 06.10.2015.godine i spise predmeta vraća Upravi za nekretnine, Područne jedinice Podgorica na dalje postupanje i odlučivanje.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**